CELEX: 62015CN0329
Language: sk
Date: 2015-07-03 00:00:00
Title: Vec C-329/15: Návrh na začatie prejudiciálneho konania, ktorý podal Sąd Najwyższy (Poľsko) 3. júla 2015 – ENEA SA w Poznaniu/Prezes Urzędu Regulacji Energetyki

28.9.2015   
            
            
               SK
            
            
               Úradný vestník Európskej únie
            
            
               C 320/15
            
         Návrh na začatie prejudiciálneho konania, ktorý podal Sąd Najwyższy (Poľsko) 3. júla 2015 – ENEA SA w Poznaniu/Prezes Urzędu Regulacji Energetyki
   (Vec C-329/15)
   (2015/C 320/22)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Najwyższy
   
      Účastníci konania pred vnútroštátnym súdom
   
   
      Žalobkyňa: ENEA SA w Poznaniu
   
      Žalovaný: Prezes Urzędu Regulacji Energetyki
   
      Prejudiciálne otázky
   
   
               1.
            
            
               Má sa článok 107 Zmluvy o fungovaní Európskej únie vykladať v tom zmysle, že povinnosť vykupovať elektrickú energiu vyrábanú za súčasnej rekuperácie tepla stanovená v článku 9a ods. 8 zákona o energiách z 10. apríla 1997 v znení platnom v roku 2006 na základe článku 1 bodu 13 zákona zo 4. marca 2005, ktorým sa mení zákon o energiách, ako aj zákon o ochrane životného prostredia (Dz. U. 2005, č. 62, položka 552), predstavuje štátnu pomoc?
            
         
               2.
            
            
               V prípade kladnej odpovede na prvú prejudiciálnu otázku: Má sa článok 107 Zmluvy o fungovaní Európskej únie vykladať v tom zmysle, že energetický podnik vo vlastníctve členského štátu, ktorému sa uložila povinnosť posúdená ako štátna pomoc, sa v konaní pred vnútroštátnym súdom môže dovolávať porušenia tohto ustanovenia?
            
         
               3.
            
            
               V prípade kladnej odpovede na prvú a druhú prejudiciálnu otázku: Má sa článok 107 Zmluvy o fungovaní Európskej únie v spojení s článkom 4 ods. 3 Zmluvy o Európskej únii vykladať v tom zmysle, že nezlučiteľnosť povinnosti vyplývajúcej z vnútroštátneho práva s článkom 107 Zmluvy o fungovaní Európskej únie vylučuje možnosť uložiť podniku, ktorý si nesplnil povinnosť, peňažnú pokutu?